User:Sreedham Sreeangon

আমরা অনেকেই জানি না কিভাবে পুজা ও ভোগ লাগাতে হয় ।

জয় জগদ্বন্ধু হরি

বর্তমানে আমাদের হিন্দুধমের্র অনেকেই জানি না কিভাবে ভগবানের পুজা – অর্চনা করতে হয়।কিন্তু এই পুজা -অর্চনা আমাদের সবারই করতে হয়। গুরুদেব যে দীক্ষা দিয়েছেন তা কিভাবে জপ-ধ্যান করতে হয় তাও জানি না অনেকে,অনেকেতো ভূলেই যাই দীক্ষার মন্ত্রসমুহ।আজ আপনাদের জানানো হবে কিভাবে গুরুদেব ও ভগবানের পুজা করতে হয় ।

মঙ্গলারতি পুজা :

১. শেষ রাতে ঘুম হতে ‍উঠে স্নান শেষ করে পরিস্কার শূকনা কাপড় পরিধান করতে হবে।

২.ঠাকুর ঘরে প্রবেশ করে ঠাকুরকে প্রনাম করে,ধুপকাঠি,মোমবাতি জ্বালিয়ে,শঙ্খ ধ্বনি দিয়ে ঠাকুরকে জাগাতে হবে। ৩.এবার একটি জল শঙ্খে পঞ্চপাত্র হতে শুদ্ধ গঙ্গা জল নিয়ে প্রভূকে স্নান করাতে হবে এবং রোমাল দিয়ে সর্বাঙ্গ মোছাতে হবে। ৪.এরপর তুলসি চন্দন ও ফুল প্রভুর চরণে অর্পন করে প্রতি চরনে গুরু প্রদত্ত বীজ মন্ত্র ১০ বার নিবেদন করে জপ করুন।

আরতি:

আরতির নিয়মাবলী-প্রভুর মুখমন্ডলে তিনবার,কন্ঠে একবার,নাভিমুলে একবার,দুই চরনে দুইবার এবং সর্বাঙ্গে সাতবার । এভাবে মোট চৌদ্দবার ঘুরিয়ে আরতি করুন।

প্রথমে ধুপবাতি,পঞ্চপ্রদীপ,কর্পূর প্রদীপ(এক প্রদীপ),জলশঙ্খ,রোমাল,পুষ্পথালা,পুষ্পমাল্য,পাখা,চামড় সর্বপড়ি শঙ্খধ্বনি করে উপরের প্রদত্ত নিয়মে আরতি করুন ।।

ভোগ :

আরতি শেষে জায়গাটি ভাল করে পরিস্কার করে ভোগ লাগান।

নিয়মাবলী : প্রথমে একটি পরিস্কার আসন পাতুন । দুটি গ্লাস নিন,একটি হাত ধোয়ার পাত্র ও একটি এলাচি বাটি নিন।এবার আপনার হাতের বাম দিকে একটি জলপূর্ন গ্লাস ও হাত ধোয়ার পাত্রটি দিন এবং ডানদিকে একটি জলপূর্ন গ্লাস ও এলাচি বাটি দিন। এবার ভোগের দ্রবাদিগুলো সাজিয়ে দিন। সবগুলো দ্রব্যের উপরে তুলসি পাতা দিন। সবগুলো পাত্রে আপনার গুরুপ্রদত্ত মন্ত্রগুলো দিয়ে নিবেদন করুন। সবশেষে প্রনাম করে ১০-১৫ মিনিট পরে ভোগটি বের করে দিন।

আগামী পোষ্টে আপনাদের জানাব কিভাবে অন্যান্য সময় পুজা করতে হয়। সুধি,এভাবেই মোটামুটি মঙ্গলারতি করা হয়। আরো অনেক নিয়ম-কানুন আছে যেগুলো আপনারা আপনাদের গুরুদেবের নিকট হতে জেনে নিবেন।-জয় জগদ্বন্ধু।